# โรงเรียนเบญจธัญพิทยา
โรงเรียนเบญจธัญพิทยา  สังกัดสำนักงานคณะกรรมการส่งเสริมการศึกษาเอกชน เป็นโรงเรียนเอกชนในอำเภอม่วงสามสิบ จังหวัดอุบลราชธานี เปิดสอนในระดับอนุบาล-มัธยมศึกษาปีที่ 6 โดยได้รับอนุญาตจากผู้ว่าราชการจังหวัดอุบลราชธานี ตามพระราชบัญญัติโรงเรียนเอกชน พ.ศ. 2525 ตั้งแต่วันที่ 16 พฤษภาคม พ.ศ. 2546

 ประวัติ 
โรงเรียนเบญจธัญพิทยา จัดตั้งขึ้นเมื่อวันที่ 16 พฤษภาคม พ.ศ. 2546 ตามพระราชบัญญัติโรงเรียนเอกชน พ.ศ. 2525 โดยมี นางชุติมา รายะนาคร เป็นผู้รับใบอนุญาต ผู้จัดการ และครูใหญ่ เริ่มแรกมีอาคารเรียน 1 หลัง (อาคารบูรณ์) จำนวน 6 ห้องเรียน เปิดทำการสอนตั้งแต่ชั้นประถมศึกษาปีที่ 1-3 มีเนื้อที่ 3 ไร่ และมีนักเรียนรุ่นแรกจำนวน 56 คน 

ปีการศึกษา 2547  โรงเรียนได้สร้างอาคารเพิ่มอีกหลัง (อาคารศรีสุดา) จำนวน 6 ห้องเรียน และได้รับอนุญาตให้ขยายชั้นเรียนจากเดิมเป็นชั้นประถมศึกษาปีที่ 1-6

ปีการศึกษา 2548  โรงเรียนได้สร้างอาคารเพิ่มอีกหลัง (อาคารแก้วมาลี) จำนวน 6 ห้องเรียน และได้รับอนุญาตให้ขยายชั้นเรียนจากเดิมเป็นชั้นอนุบาล 1 ถึงชั้นประถมศึกษาปีที่ 6

ปีการศึกษา 2549  โรงเรียนได้สร้างอาคารเพิ่มอีกหลัง (อาคารสง่า) จำนวน 6 ห้องเรียน ได้รับอนุญาตให้ขยายชั้นเรียนจากเดิมเป็นชั้นอนุบาล 1 ถึงชั้นมัธยมศึกษาปีที่ 3 ได้ขยายพื้นที่จากเดิมเป็น 3 ไร่ 2 งาน 45 ตารางวา และได้สร้างอาคารประกอบ 2 หลัง โดยใช้เป็นห้องสมุดและห้องอเนกประสงค์ (อาคารกนกน้อม) และพร้อมกับใช้เป็นโรงอาหารและห้องประกอบอาหาร (อาคารปวนหมู)

ปีการศึกษา 2550  โรงเรียนได้พัฒนาอาคารสถานที่ โดยได้จัดสร้างสนามฟุตซอลขึ้น

ปีการศึกษา 2551  โรงเรียนขยายพื้นที่จากเดิมเป็น 4 ไร่ 1 งาน 51 ตารางวา โดยได้รับการยินยอมจากเจ้าของกรรมสิทธิ์ที่ดิน

ปีการศึกษา 2552  โรงเรียนได้รับอนุญาตให้ขยายชั้นเรียนจากเดิมเป็นชั้นอนุบาล 1 ถึงชั้นมัธยมศึกษาปีที่ 6 โรงเรียนได้รับอนุญาตให้โอนกิจการจาก นางชุติมา รายะนาคร ให้แก่ สมาคมผู้ปกครองและครูโรงเรียนเบญจธัญพิทยา โดย นางชุติมา รายะนาคร เป็นผู้แทนสมาคม ได้รับอนุญาตให้เปลี่ยนประเภทของโรงเรียนจาก สามัญศึกษา (ทั่วไป) เป็น สามัญศึกษา (การศึกษาสงเคราะห์) เพื่อให้เป็นไปตามวัตถุประสงค์ของสมาคม ตั้งแต่วันที่ 16 พฤษภาคม พ.ศ. 2552 และได้ก่อสร้างอาคารเรียนเพิ่มอีกหลัง (อาคารสมาคมผู้ปกครองและครูโรงเรียนเบญจธัญพิทยา) เพื่อใช้เป็นห้องเรียนและสถานที่ตั้งสำนักงานใหญ่ของสมาคมฯ

ปีการศึกษา 2554  โรงเรียนขยายพื้นที่จากเดิมเป็น 5 ไร่ 1 งาน 51 ตารางวา โดยได้รับการยินยอมจากเจ้าของกรรมสิทธิ์ที่ดิน และได้สร้างอาคารเพิ่มอีกหลัง (อาคารบุญเรือน) จำนวน 12 ห้องเรียน เพื่อรองรับจำนวนนักเรียนที่เพิ่มมากขึ้น

ปีการศึกษา 2557  โรงเรียนได้เปลี่ยนแปลงจำนวนเนื้อที่อันเป็นสถานที่ตั้งของโรงเรียน จำนวนทั้งหมด 2 ไร่ ตามคำร้องของเจ้าของกรรมสิทธิ์ที่ดิน เพื่อนำไปใช้เป็นสถานที่ตั้งของวิทยาลัยเทคโนโลยีธัญลักษณ์ ทำให้โรงเรียนคงเหลือเนื้อที่ทั้งหมด 3 ไร่ 1 งาน 51 ตารางวา จนถึงปัจจุบัน

 อาคารสถานที่ 
 ชื่ออาคาร  ห้องภายในอาคาร อาคารบูรณ์  
 ห้องอเนกประสงค์ 
 ห้องประกันคุณภาพ 
 ห้องประชุมธัญลักษณ์ 
 ห้องเกียรติยศ
 ห้องพยาบาล  อาคารศรีสุดา  
 ห้องเรียนระดับชั้นประถมศึกษาปีที่ 1 - 6 อาคารแก้วมาลี  
 ห้องระดับปฐมวัย 1 - 3 อาคารปวนหมู  
 โรงอาหาร
 ห้องปฏิบัติการคหกรรม อาคารกนกน้อม  
 ห้องพักครูระดับชั้นมัธยมศึกษา
 ห้องสมุด อาคารสง่า  
 ห้องสหกรณ์โรงเรียนเบญจธัญพิทย่า
 สระว่ายน้ำเบญจธัญพิทยา อาคารสมาคมผู้ปกครองและครูโรงเรียนเบญจธัญพิทยา  
 ห้องเรียนระดับชั้นมัธยมศึกษาปีที่ 1 - 6 
 ห้องปฏิบัติการคอมพิวเตอร์
 ห้องผู้อำนวยการ
 ห้องการเงินและการบัญชี
 สำนักงานสมาคมผู้ปกครองและครูโรงเรียนเบญจธัญพิทยา 

 หลักสูตรที่เปิดสอน 
 สามัญศึกษา 
 ระดับชั้นอนุบาล 1-3
 ระดับชั้นประถมศึกษาปีที่ 1-6
 ระดับชั้นมัธยมศึกษาปีที่ 1-6

 ทำเนียบผู้อำนวยการ 
ลำดับรายนามวาระดำรงตำแหน่ง1ดร.ชุติมา รายะนาคร16 พฤษภาคม 2546 - 15 พฤษภาคม 2565  2นางสาวณัฐนันท์ พรมกา16 พฤษภาคม 2565 - ปัจจุบัน